Majalisar dattawan Nijeriya tayi Allah wadai da yadda matasa ke cigaba da kwankwadar maganin tari | Vision FM
Majalisar dattawan Nijeriya tayi Allah wadai da yadda matasa ke cigaba da kwankwadar maganin tari
Majalisar dattawan Nijeriya tayi Allah wadai da yadda matasa ke cigaba da kwankwadar maganin tari watau kodin domin gusar da hankali inda majalisar dattawan tayyi kiran daukar matakan gaugawa domin magance matsalar don cigaban matasa dama al’umma.
Wannan ya biyo bayan amincewa da wani kuduri akan batun da Sanator Baba Garbai ya gabatar a zauren majalisar.
da yake gabatar da kudurin Garbai yace kwankwadar miyagun kwayoyi musamman ganyen wiwi da hodar iblis dadaddar matsala ce dake cigaba da yaduwa a tsakanin matasa maza da mata a jihohin arewacin kasar.
Ya kara da cewar yanzu haka ana samu rahotannin cewar yan matan dake karatu a manyan makarantun kasar nan na fuskantar kwankwadar maganin mura watau kodin.
A nasa kalamai dangane da kudurin Senator Ben Bruce yace yana da kyau a daidai ta tattalin arziki domin samarwa matasa ayukkan yi da zai hana musu tsunduma cikin miyagun dabi’u.